OBRAZAC 1



**Naručilac, Javno preduzeće za upravljanje morskim dobrom Crne Gore**

Broj iz evidencije postupaka javnih nabavki: 0204-2980/3

Redni broj iz Plana javnih nabavki : 48

Budva, 29.12.2020.god.

Na osnovu člana 93 stav 1 Zakona o javnim nabavkama („Službeni list CG“, br. 074/19) Javno preduzeće za upravljanje morskim dobrom Crne Gore objavljuje

**TENDERSKU DOKUMENTACIJU**

**ZA OTVORENI POSTUPAK JAVNE NABAVKE**

**PROGRAM**

**PRAĆENJA SANITARNOG KVALITETA MORSKE VODE ZA KUPANJE NA CRNOGORSKOM PRIMORJU**

**U SEZONI 2021. GODINE**

Predmet nabavke se nabavlja kao cjelina

SADRŽAJ TENDERSKE DOKUMENTACIJE

[1. POZIV ZA NADMETANJE 3](file:///C%3A/Users/MirjanaMD/Documents/my%20doc/Javne%20nabavke/Generisani%20dokumenti/Pravilnik-o-obrascima-za-sprovo%C4%91enje-postupaka-javnih-nabavki-02.07.doc#_Toc44578270)

[2. TEHNIČKA SPECIFIKACIJA PREDMETA JAVNE NABAVKE 7](file:///C%3A/Users/MirjanaMD/Documents/my%20doc/Javne%20nabavke/Generisani%20dokumenti/Pravilnik-o-obrascima-za-sprovo%C4%91enje-postupaka-javnih-nabavki-02.07.doc#_Toc44578271)

[4. METODOLOGIJA VREDNOVANJA PONUDA 11](file:///C%3A/Users/MirjanaMD/Documents/my%20doc/Javne%20nabavke/Generisani%20dokumenti/Pravilnik-o-obrascima-za-sprovo%C4%91enje-postupaka-javnih-nabavki-02.07.doc#_Toc44578272)

[5. UPUTSTVO ZA SAČINJAVANJE PONUDE 12](file:///C%3A/Users/MirjanaMD/Documents/my%20doc/Javne%20nabavke/Generisani%20dokumenti/Pravilnik-o-obrascima-za-sprovo%C4%91enje-postupaka-javnih-nabavki-02.07.doc#_Toc44578273)

[6. NAČIN ZAKLJUČIVANJA I IZMJENE UGOVORA O JAVNOJ NABACI 13](file:///C%3A/Users/MirjanaMD/Documents/my%20doc/Javne%20nabavke/Generisani%20dokumenti/Pravilnik-o-obrascima-za-sprovo%C4%91enje-postupaka-javnih-nabavki-02.07.doc#_Toc44578274)

[7. ZAHTJEV ZA POJAŠNJENJE ILI IZMJENU I DOPUNU TENDERSKE DOKUMENTACIJE 14](file:///C%3A/Users/MirjanaMD/Documents/my%20doc/Javne%20nabavke/Generisani%20dokumenti/Pravilnik-o-obrascima-za-sprovo%C4%91enje-postupaka-javnih-nabavki-02.07.doc#_Toc44578275)

[8. IZJAVA NARUČIOCA O NEPOSTOJANJU SUKOBA INTERESA 16](file:///C%3A/Users/MirjanaMD/Documents/my%20doc/Javne%20nabavke/Generisani%20dokumenti/Pravilnik-o-obrascima-za-sprovo%C4%91enje-postupaka-javnih-nabavki-02.07.doc#_Toc44578276)

[9. UPUTSTVO O PRAVNOM SREDSTVU 17](file:///C%3A/Users/MirjanaMD/Documents/my%20doc/Javne%20nabavke/Generisani%20dokumenti/Pravilnik-o-obrascima-za-sprovo%C4%91enje-postupaka-javnih-nabavki-02.07.doc#_Toc44578277)

1. **POZIV ZA NADMETANJE**

**I Podaci o naručiocu**

|  |  |
| --- | --- |
| Naručilac: Javno preduzeće za upravljanje morskim dobrom Crne Gore | Lica za davanje informacija: -Mirjana Radičević, službenica za javne nabavke, -Nemanja Malovrazić, samostalni saradnik za zaštitu životne sredine |
| Adresa: Popa Jola Zeca bb | Poštanski broj:85310 |
| Sjedište: Budva | PIB (Matični broj): 02116146  |
| Telefon: 033 452 709 | Faks: 033 452 685 |
| E-mail adresa: mirjana.radicevic@morskodobro.com | Internet stranica (web): www.morskodobro.com |

**II Vrsta postupka**

- otvoreni postupak

**III Predmet javne nabavke**

1. **Vrsta predmeta javne nabavke** Usluge
2. **Naziv i opis predmeta javne nabavke**

**Program praćenja sanitarnog kvaliteta morske vode za kupanje na crnogorskom primorju u sezoni 2021. godine.**

1. **CPV – Jedinstveni rječnik javnih nabavki**

71610000-7 Usluge ispitivanja i analize sastava i čistoće

**IV Način nabavke:**

Nabavka se vrši: kao cjelina

Obrazloženje razloga zašto predmet nabavke nije podijeljen na partije:

Predmet javne nabavke je definisan kao cjelina i nemože se dijeliti po partijama.

**V Procijenjena vrijednost predmenta nabavke:[[1]](#footnote-1)**

 **Procijenjena vrijednost predmeta nabavke**:

kao cjeline je, procijenjene vrijednosti bez uračunatog PDV-a 57.851,50 €;

**VI Zajednička nabavka**

Nabavka se sprovodi kao zajednička nabavka: Ne

**VII Centralizovana nabavka**

Nabavka je centralizovana: Ne

**VIII Jezik ponude**

Ponuda se sačinjava na:

crnogorski jezik i drugi jezik koji je u službenoj upotrebi u Crnoj Gori, u skladu sa Ustavom i zakonom

**IX Rok za donošenje odluke o izboru najpovoljnije ponude, odnosno odluke o poništenju postupka javne nabavke**

Odluka o izboru najpovoljnije ponude, odnosno odluka o poništenju postupka javne nabavke donijeće se u roku od 60 dana od dana otvaranja ponuda.

**XI Posebni oblik nabavke**

**PONUDA SA VARIJANTAMA**

Mogućnost podnošenja ponude sa varijantama:

Varijante ponude nijesu dozvoljene i neće biti razmatrane.

**REZERVISANA NABAVKA**

Ne

**XII Uslovi za učešće u postupku javne nabavke i osnovi za isključenje**

1. **Obavezni uslovi**

U postupku javne nabavke može da učestvuje samo privredni subjekat koji:

1) nije pravosnažno osuđivan i čiji izvršni direktor nije pravosnažno osuđivan za neko od krivičnih djela sa obilježjima: a) kriminalnog udruživanja; b) stvaranja kriminalne organizacije; c) davanje mita; č) primanje mita; ć) davanje mita u privrednom poslovanju; d) primanje mita u privrednom poslovanju; dž) utaja poreza i doprinosa; đ) prevare; e) terorizma; f) finansiranja terorizma; g) terorističkog udruživanja; h) učestovanja u stranim oružanim formacijama; i) pranja novca; j) trgovine ljudima; k) trgovine maloljetnim licima radi usvojenja; l) zasnivanja ropskog odnosa i prevoza lica u ropskom odnosu;

2) je izmirio sve dospjele obaveze po osnovu poreza i doprinosa za penzijsko i zdravstveno osiguranje.

**Dokazivanje ispunjenosti obaveznih uslova**

Ispunjenost obaveznih uslova dokazuje se na osnovu uvjerenja ili potvrde:

1) nadležnog organa izdatog na osnovu kaznene evidencije, u skladu sa propisima države u kojoj privredni subjekat ima sjedište, odnosno u kojoj izvršni direktor tog privrednog subjekta ima prebivalište,

 2) organa uprave nadležnog za poslove naplate poreza, odnosno nadležnog organa države u kojoj privredni subjekat ima sjedište.

1. **Uslovi sposobnosti privrednog subjekta**

Privredni subjekat mora da ispunjava uslove sposobnosti:

1) za obavljanje djelatnosti,

2) stručne i tehničke osposobljenosti.

**B1. Uslovi za obavljanje djelatnosti**

Privredni subjekat treba da:

1) je upisan u Centralni registar privrednih subjekata ili drugi odgovarajući registar u državi u kojoj privredni subjekat ima sjedište,

**Dokazivanje uslova za obavljanje djelatnosti**

Ispunjenost uslova za obavljanje djelatnosti dokazuje se dostavljanjem:

1) dokaza o registraciji u Centralnom registru privrednih subjekata ili drugom odgovarajućem registru, sa podacima o ovlašćenom licu privrednog subjekta;

**B2. Ekonomska i finansijska sposobnost**

Ne zahtijeva se

**B3. Stručna i tehnička sposobnost**

Privredni subjekat je dužan da posjeduje:

1. minimum stručnih i kadrovskih kapaciteta koji su potrebni za izvršenje ugovora:

 1.1. 1 (jedan) diplomirani biolog, sa naučnim zvanjem iz oblasti mikrobiologije;

 1.2. uspostavljen sistem upravljanja kvalitetom iz oblasti predmeta nabavke.

**Dokazivanje stručne i tehničke sposobnosti**

Stručna i tehnička sposobnostdokazuje se:

1. dokazom o angažovanju radne snage (kopija radne knjižice, prijava za osiguranje ili ugovor o radu) sa odgovarajućim referencama koje su potrebne za izvršenje predmeta nabavke u skladu sa zakonom:

1.1. dokazom o angažovanju radne snage (kopija radne knjižice, prijava za osiguranje ili ugovor o radu);

1.2. dokaz o stečenom naučnom zvanju.

**Napomena:**

Za stručno lice diplomirani biolog, sa naučnim zvanjem iz oblasti mikrobiologije vrednovanje će se vršiti za ponuđeni parametar Kvalitet iznad predviđenih minimalnih zahtjeva stručne i tehničke sposobnost.

1. Sertifikatom ili drugom odgovarajućom potvrdom nadležnog organa ili organizacije o ispunjavanju uslova upravljanja kvalitetom iz oblasti predmeta nabavke:

dokazom o uspostavljenom sistemu upravljanja kvalitetom potrebnim za izvršenje predmeta nabavke u skladu sa Pravilnikom o načinu i rokovima za sprovođenje mjera obezbjeđivanja očuvanja, zaštite i poboljšanja kvaliteta vode za kupanje (Sl. list Crne Gore, br. 028/19 od 23.05.2019) i to: Sertifikat o akreditaciji labaratorije da ista ispunjava zahtjeve za mikrobiološka ispitivanja shodno ISO standardima za Crijevne enterokoke MEST EN IDO 7899-2 i Esherichia coli MEST EN ISO 9308-1.

**C. Osnovi za obavezno isključenje iz postupka javne nabavke**

Privredni subjekat će se isključiti iz postupka javne nabavke, ako:

1) postoji sukob interesa iz člana 41 stav 1 tačka 2 alineja 1 i 2 ili člana 42 Zakona o javnim nabavkama,

2) ne ispunjava obavezne uslove i uslove sposobnosti privrednog subjekta predviđene tenderskom dokumentacijom,

3) postoji drugi razlog predviđen ovim zakonom.

**D. Posebni osnovi za isključenje iz postupka javne nabavke**

Iz postupka javne nabavke isključiće se privredni subjekta koji:

- je u postupku stečaja ili likvidacije;

- je zaključio ugovor ili sporazum sa drugim privrednim subjektom sa ciljem narušavanja tržišne konkurencije;

- ima neizvršenih ugovorenih obaveza ili značajnih ili trajnih nedostataka tokom izvršavanja zahtjeva iz prethodnog ugovora o javnoj nabavci, javno-privatnom partnerstvu ili koncesiji, čija je posljedica bila raskid ugovora, naknada štete ili druga odgovarajuća sankcija;

- je netačno prikazivao činjenice u vezi ispunjenosti uslova u postupku javne nabavke;

- je učinio teški profesionalni propust koji dovodi u pitanje njegov integritet.

**XIII Kriterijum za izbor najpovoljnije ponude:**

 **odnos cijene i kvaliteta**

**XIV Način, mjesto i vrijeme podnošenja ponuda i otvaranja ponuda**

**Podnošenje ponuda u pisanoj formi:**

Ponude se mogu podnijeti:

* neposrednom podnošenjem na arhivi naručioca na adresi ul. Popa Jola Zeca bb, Budva
* preporučenom pošiljkom sa povratnicom na adresi ul. Popa Jola Zeca bb, 85310 Budva, s tim što ponuda mora biti uručena od strane poštanskog operatora najkasnije do roka određenog za podnošenje ponude,

radnim danima od 08:30 do 14:00 sati, izuzev u periodu od 11:30 do 12:00 sati, zaključno sa danom 28.01.2021. godine do 13:00 sati.

Otvaranje ponuda, kome mogu prisustvovati ovlašćeni predstavnici ponuđača sa priloženim punomoćjem potpisanim od strane ovlašćenog lica, održaće se dana 28.01.2021. godine u 13:30 sati, u prostorijama Naručioca na adresi ul. Popa Jola Zeca bb, Budva.

**XV Rok važenja ponude**

Rok važenja ponude je 60 dana od dana otvaranja ponuda.

**XVI Garancija ponude**

**da**

Ponuđač je dužan dostaviti bezuslovnu i na prvi poziv naplativu garanciju ponude u iznosu od 2 % procijenjene vrijednosti javne nabavke, kao garanciju ostajanja u obavezi prema ponudi u periodu važenja ponude.

Garancija ponude će se aktivirati ako ponuđač:

1) odustane od ponude u roku važenja ponude;

2) ne dostavi zahtijevane dokaze prije potpisivanja ugovora;

3) odbije da potpiše ugovor o javnoj nabavci ili okvirni sporazum;

4) u izjavi privrednog subjekta navede netačne činjenice o ispunjenosti uslova iz člana 111 stav 4 Zakona o javnim nabavkama.

**XVII Tajnost podataka**

Tenderska dokumentacija sadrži tajne podatke **ne**

1. **TEHNIČKA SPECIFIKACIJA PREDMETA JAVNE NABAVKE**

|  |  |  |  |  |
| --- | --- | --- | --- | --- |
| **r.b.** | **Opis predmeta nabavke u cjelini, po stavkama** | **Bitne karakteristike predmeta nabavke u pogledu kvaliteta, dimenzija, oblika, bezbjednosti, performansi, označavanja, roka upotrebe i dr...** | **Jedinica mjere** | **Količina** |
| **1** | **Redovan Program praćenja kvaliteta morske vode za kupanje** | **Bitne karakteristike predmeta nabavke definisane su Programom praćenja sanitarnog kvalita morske vode za kupanje na javnim kupalištima u sezoni 2021. godine** | **uzorak** | **1.100** |
| **2** | **Ponovno (vanredno) uzorkovanje i analiza uzorka morske vode za kupanje**  | **U skladu sa potrebama, a shodno Programu praćenja sanitarnog kvaliteta morske vode za kupanje na crnogorskom primorju z sezoni 2021. godine** | **uzorak** | **70** |

**PROJEKTNI ZADATAK**

Javno preduzeće za upravljanje morskim dobrom Crne Gore, kao organ nadležan za organizaciju javnih kupališta na crnogorskom primorju, sprovodi poseban Program praćenja sanitarnog kvaliteta morske vode na javnim kupalištima tokom ljetnje turističke sezone. Kupališna sezona na javnim kupalištima obuhvaćena ovim Programom, počinje 01. juna, a završava se 01. oktobra.

Program praćenja kvaliteta morske vode na javnim kupalištima sprovodi se u skladu sa Pravilnikom o načinu i rokovima za sprovođenje mjera obezbjeđivanja očuvanja, zaštite i poboljšanja kvaliteta vode za kupanje (Sl. list Crnr Gore, br. 028/19 od 23.05.2019) kojom se vrši klasifikacija voda koje se mogu koristiti za kupanje i daju granične vrijednosti mikrobioloških parametara koji se ispituju radi definisanja klase kvaliteta morske vode svakog uzorka, kao i u skladu sa ostalim nacionalnim i međunarodnim propisima iz oblasti voda, mora i zaštite životne sredine.

Ispitivanja kvaliteta morske vode na javnim kupalištima shodno ovom Programu mogu vršit pravna lica koja posjeduju akreditaciju za metode propisane Pravilnikom o načinu i rokovima za sprovođenje mjera obezbjeđivanja očuvanja, zaštite i poboljšanja kvaliteta vode za kupanje (Sl. list Crnr Gore, br. 028/19 od 23.05.2019).

**PARAMETRI**

Radi praćenja sanitarne ispravnosti morske vode na javnim kupalištima i njenog ukupnog kvaliteta, ovim Programom, shodno Pravilniku o načinu i rokovima za sprovođenje mjera obezbjeđivanja očuvanja, zaštite i poboljšanja kvaliteta vode za kupanje (Sl. list Crne Gore, br. 028/19 od 23.05.2019), obuhvaćeno je **mjerenje 2 obavezna mikrobiološka parametra** koja su takođe propisana i EU Direktivom o upravljanju kvalitetom voda za kupanje (Directive 2006/7/EEC):

1. *Esherichia coli* (u 100 ml)
2. *Crijevne eneterokoke* (u 100 ml)

Pored obaveznih parametara, Programom su obuhvaćeni i **prateći fizičko-hemijski parametri,**:

1. temperatura vazduha
2. temperatura vode (prilikom uzimanja uzorka)
3. salinitet
4. pH
5. zasićenost kiseonikom (%O2)

Pored ovih parametara, za svaki uzorak potrebno je obezbijediti podatke o:

* 1. vremenu uzimanja uzorka
	2. koordinatne tačke (geografske širine i dužine) na kojima se vrši uzimanje uzoraka vode
	3. meteo podatke o uslovima prilikom uzimanja uzoraka (vjetar, oblačnost, padavine, talasi) - opisno
	4. evidenciji zagađenja (prisutnost plivajućih materija ili zauljanost površine vode) – opisno
	5. opis boje i providnosti morske vode prilikom uzorkovanja

**DINAMIKA i LOKACIJE**

Ovaj Program praćenja kvaliteta morske vode na javnim kupalištima podrazumijeva ukupno 10 petnaestodnevnih analiza morske vode i to prema Kalendaru monitoringa koji se utvrđuje u skladu sa članom 3 Pravilnika o načinu i rokovima za sprovođenje mjera obezbjeđivanja očuvanja, zaštite i poboljšanja kvaliteta vode za kupanje (Sl. list Crne Gore, br. 028/19 od 23.05.2019).

Lokacije na kojima se vrši uzimanje uzoraka voda za kupanje su definisane Listom lokacija za kupanje na kojima se sprovodi monitoring kvaliteta vode koje utvrđuje Ministasrtvo poljoprivrede i ruralnog razvoja i drugim lokacijama na moru u skladu sa Atlasom crnogorskih plaža i kupališta, uključujući i ona koja su u programu Plava zastavica (nosioci Plavih zastavica i pilot faza).

Okvrni broj lokacija (voda za kupanje) po opštinama je sledeći:

|  |  |  |
| --- | --- | --- |
| **OPŠTINA** | **BROJ LOKALITETA****tokom 2021. godine** |  |
| HERCEG NOVI | 21 |
| KOTOR | 15 |
| TIVAT | 9 |
| BUDVA | 32 |
| BAR | 15 |
| ULCINJ | 18 |
| **Ukupno** | **110** |

*Napomena:* Konačan broj lokacija, u svakoj opštini, na kojima se vrši praćenje kvaliteta morske vode, može odstupati +/- 10% u odnosu na broj naveden u ovom Programu. **Ukupan broj od 110 lokacija za sezonu se neće mijenjati.**

**METODOLOGIJA**

Shodno ovom Programu i odredbama zakonskih akata, za vršenje ispitivanja sanitarnog kvaliteta morskih voda za kupanje, putem otvorenog javnog nadmetanja, angažuju se ovlašćena akreditovana pravna lica koja su upisana u Centralni registar Privrednog suda za obavljanje tih poslova.

Pravna lica koja se angažuju da vrše ispitivanja dužna su da poslove obavljaju primjenom standardnih referentnih metoda koje su propisane Pravilnikom o načinu i rokovima za sprovođenje mjera obezbjeđivanja očuvanja, zaštite i poboljšanja kvaliteta vode za kupanje (Sl. list Crne Gore, br. 028/19 od 23.05.2019).

Metodologija koja se koristi prilikom vršenja mikrobioloških parametara mora biti po ISO standardima za *Crijevne enterokoke* MEST EN ISO 7899-2 i *Esherichia coli* MEST EN ISO 9308-1.

**Uzorak morske vode koji se analizira mora biti propisno uzet sa središnjeg dijela kupališnog prostora, na predhodno definisanim koordinatnim tačkama, na dubini od 1 m, a 30 cm ispod površine vode. Uzorak vode se uzima sterilnom bocom koja se zatvara i do laboratorije prenosi u frižiderima na temperaturi od oko 40C. Uzorak mora biti analiziran u okviru 24h od vremena uzimanja istog.**

**Zbog vršenja analize u istim uslovima, i što veće pouzdanosti dobijenih podataka uzorak iz kojeg se vrše analize traženih parametara mora biti jedinstven (nedjeljiv).**

Javno preduzeće za upravljanje morskim dobrom zadržava pravo da prisustvuje i vrši nadzor prilikom uzimanja i analize uzoraka.

Ukoliko rezultat analize uzorka morske vode pokaže da kvalitet morske vode prelazi granice dozvoljenog broja bakterija pravno lice koje vrši analizu dužno je da, uz prethodno obavještenje Naručilac, odmah po dobijanju rezultata a najkasnije u roku od 24 sata izvrši ponovno (vanredno) uzorkovanje i analizu uzorka morske vode sa iste lokacije o trošku Naručilac u okviru za to predviđenih sredstava.

Tokom trajanja ugovora, a u sklopu ponovnih (vanrednih) analiza, Javno preduzeće može, od pravnog lica koje vrši analizu za potrebe ovog Programa, da zahtjeva uzorkovanje i analizu uzoraka morske vode i sa drugih lokacija, koje nisu predviđene ovim programom, radi utvrđivanja potencijalnog zagađenja morske vode.

**IZVJEŠTAVANJE**

Za svaku od 10 petnaestodnevih analiza, potrebno je u roku od najviše 4 dana od dana uzimanja uzorka dostaviti Javnom preduzeću objedinjene rezultate mikrobiloloških parametara (broj bakterija) i ostale podatke sakupljene prilikom uzorkovanja za svaku mjernu tačku, isključivo u tabeli koju će Naručilac dostaviti izabranom izvođaču. Tabele se dostavljaju putem elektronske pošte na adrese aleksandra.ivanovic@morskodobro.com, nemanja.malovrazic@morskodobro.com i marija.bajkovic@morskodobro.com.

Na osnovu dobijenih rezultata za svaki uzorak Naručilac će izvršiti razvrstavanje morskih voda za kupanje, u skladu sa članom 8 Pravilnika o načinu i rokovima za sprovođenje mjera obezbjeđivanja očuvanja, zaštite i poboljšanja kvaliteta vode za kupanje (Sl. list Crne Gore, br. 028/19 od 23.05.2019).

U skladu sa članom 74d Zakona o vodama (Sl. list CG, broj 084/18) Naručilac će sprovesti propisane mjere i učiniti dostupne podatke organu uprave nadležnom za sprovođenje mjera iz svoje nadležnosti. Takođe, Javno preduzeće za upravljanje morskim dobrom zadržava sva prava na raspolaganje dobijenim rezultatima, kao i zadržava isključivo pravo da putem državnih i lokalnih štampanih i elektronskih medija, vrši obavještavanje javnosti o stanju kvaliteta voda za kupanje.

Na osnovu dobijenih podataka Naručilac izrađuje Izvještaj o stanju kvaliteta voda za kupanje, koji se na zahtjev dostavlja nadležnim Ministarstvima i institucijama.

***Zahtjevi u pogledu načina izvršavanja predmeta nabavke koji su od značaja za sačinjavanje ponude i izvršenje ugovora***

- Rok izvršenja ugovora je: u periodu od 01.05.2021.god. do 31.10.2021.god.

- Dinamika izvršenja ugovora:

- 10 analiza, svakih 15 dana tokom sezone 2021. godine, u periodu od 01. maja do 31. oktobra

- Mjesto izvršenja ugovora je:

Javna kupališta u opštinama Herceg Novi, Kotor, Tivat, Budva, Bar i Ulcinj, saglasno Programu praćenja sanitarnog kvaliteta morske vode za kupanje na crnogorskom primorju u sezoni 2021. godine

- Rok plaćanja je:

 - plaćanje će se vršiti u roku od 8 (osam) dana po ispostavljanju fakture za svaki izlazak na teren i dobijanja izvještaja o rezultatima analiza.

- Način plaćanja je: virmanski

- Uslovi plaćanja su: izvršeno uzorkovanje

 - Način sprovođenja kontrole kvaliteta:

Nakon svakog redovnog petnaestodnevnog uzorkovanja (10 uzorkovanja) dostaviti Excel tabelu sa podacima za svaku lokaciju (110 lokacija) kao i Excel tabele za ponovljena uzorkovanja

**3. SREDSTVA FINANSIJSKOG OBEZBJEĐENJA UGOVORA O JAVNOJ NABAVCI**

Ponuđač čija ponuda bude izabrana kao najpovoljnija je dužan da uz potpisan ugovor o javnoj nabavci dostavi naručiocu:

- garanciju za dobro izvršenje ugovora, za slučaj povrede ugovorenih obaveza u iznosu od 10% od vrijednosti ugovora, sa rokom važenja 30 (trideset) dana dužim od ugovorenog roka, koji počinje teći od dana zaključenja ugovora.

U Garanciji je potrebno navesti da je bezuslovna i plativa na prvi poziv.

Garancija za dobro izvršenje ugovora ne može da sadrži dodatne uslove za isplatu, kraće rokove od onih koje odredi NARUČILAC, manji iznos od onog koji odredi NARUČILAC.

Ukoliko nastanu opravdani razlozi (dobijanje saglasnosti na idejno rješenje) za produženje ugovoraPonuđač sa kojim bude zaključen ugovor je dužan produžiti rok važenja garancije.

1. **METODOLOGIJA VREDNOVANJA PONUDA**

Naručilac će u postupku javne nabavki izabrati ekonomski najpovoljniju ponudu, primjenom pristupa isplativosti, po osnovu kriterijuma:

 **odnos cijene i kvaliteta**

Vrednovanje ponuda vršiće se po osnovu kriterijuma odnos cijene i kvaliteta, primjenom relativnog (proporcionalnog) metoda.

**Vrednovanje će se vršiti na osnovu:**

**1. najniža ponuđena cijena (C).............................................................................................................. 90 bodova**

Minimalnu cijenu obračunava se sa max brojem bodova.

Bodovi za ostale cijene obračunavaju u odnosu na najnižu ponuđenu cijenu po formuli:

 **C = (Cmin/ Cp) x 90**

Cp – ponuđena cijena bez uračunatog PDV-a

Cmin – najniža ponuđena cijena bez uračunatog PDV-a

**2. kvalitet (K)........................................................................................................................................... 10 bodova**

Vrednovanje ponude po osnovu parametra kvaliteta koji se odnosi na kvalifikacije i iskustvo stručnog lica diplomirani biolog, sa naučnim zvanjem iz oblasti mikrobiologije , vrši se na osnovu podataka o kvalifikacijama i stručne osposobljenosti lica kojem će biti povjereno izvršenje ovog dijela predmeta nabavke, a što se dokazuje dokazima nadležnog organa i/ili ovlašćene organizacije, odnosno pravnog lica o nivou okvira kvalifikacije i stručne osposobljenosti stručnog lica.

 Maksimalan broj bodova po ovom parametru (10) dodijelit će se ponuđaču koji ponudi najveći broj potvrda/dokaza koji ispunjavaju navedeni uslov.

Bodovi za ostale ponuđače utvrdit će se po sledećoj formuli:

K = (Kp/Kmax) x 10

K - broj bodova

Kmax – najveći broj dokaza koji ispunjavaju traženi uslov

Kp - ponuđeni broj dokaza koji ispunjavaju traženi uslov

**Formula za ukupan broj bodova**

U = C+K

**U Ukupan broj bodova**

C - Najniže ponuđena cijena

K – Kvalitet

**NAJPOVOLJNIJA JE ONA PONUDA ČIJI JE UKUPAN BROJ BODOVA NAJVEĆI, ODNOSNO NAJBLIŽE 100 .**

1. **UPUTSTVO ZA SAČINJAVANJE PONUDE**

Ponude se sačinjavaju u skladu sa tenderskom dokumentacijom i Pravilnikom o sadržaju ponude i uputstvu za sačinjavanje i podnošenje ponude.

Ispunjenost uslova za učešće u postupku javne nabavke dokazuje se izjavom privrednog subjekta, koja se sačinjava na obrascu datom u Pravilniku o sadržaju ponude i uputstvu za sačinjavanje i podnošenje ponude.

Ponuđač je dužan da tačno i nedvosmisleno popuni Izjavu privrednog subjekta u skladu sa zahtjevima iz tenderske dokumentacije.

1. **NAČIN ZAKLJUČIVANJA I IZMJENE UGOVORA O JAVNOJ NABACI**

Naručilac zaključuje ugovor o javnoj nabavci u pisanom ili elektronskom obliku sa ponuđačem čija je ponuda izabrana kao najpovoljnija, nakon izvršnosti odluke o izboru najpovoljnije ponude.

Ugovor o javnoj nabavci mora da bude u skladu sa uslovima utvrđenim tenderskom dokumentacijom, izabranom ponudom i odlukom o izboru najpovoljnije ponude, osim u pogledu iskazivanja PDV-a.

Ugovor između naručioca i ponuđača čija je ponuda izabrana kao najpovoljnija, pored uslova koji su propisani ovom tenderskom dokumentacijom, će sadržati i sljedeće:

**Obaveze ugovornih strana**

Ponuđač sa kojim bude zaključen ugovor (u daljem tekstu: DAVALAC USLUGA) se obavezuje:

* da usluge koje su predmet Ugovora izvodi u skladu sa važećim zakonskim propisima i standardima za ovu vrstu posla;
* da od primjene Ugovora obezbijedi važeći Sertifikat o akreditaciji i da o eventualnim promjenama obavjesti NARUČIOCA;
* da obezbijedi kompletnu dokumentaciju po kojoj se izvode usluge;
* da uzimanje uzoraka morske vode vrši striktno u okviru datuma preciziranih Kalendarom uzorkovanja;
* da izvrši ukupno 10 (deset) petnaestodnevnih analiza morske vode, prema tačno preciziranim datumima rasporeda datim u Programu praćenja sanitarnog kvaliteta morske vode za kupanje na crnogorskom primorju tokom ljetnje turističke sezone 2021.godine;
* da svako odstupanje od preciziranih datuma uzorkovanja mora biti odobreno od strane ovlašćenih lica NARUČIOCA najkasnije 15 dana prije Programom predviđenog dana uzorkovanja, pri čemu ni jedan razmak između dva uzorkovanja ne smije biti veći od 17 kalendarskih dana;
* da uzorkovanje morske vode vrši isključivo na lokacijama shodno datim koordinatama, a za nove lokacije da prilikom prvog mjerenja izvrši određivanje koordinata lokacije i iste unese u Excell tabelu;
* da analize uzoraka vode vrši u skladu sa propisanim standardima i u skladu sa Pravilnikom o načinu i rokovima za sprovođenje mjera obezbjeđivanja očuvanja, zaštite i poboljšanja kvaliteta vode za kupanje (Sl. CG, br. 028/19)
* za svaku od 11 petnaestodnevnih analiza, u roku od 4 dana po uzimanju uzorka dostavi NARUČIOCU objedijenjene rezultate mikrobioloških parametara (broj bakterija) i ostale podatke sakupljene prilikom uzorkovanja za svaku mjernu tačku, isključivo u tabeli koju će NARUČILAC dostaviti DAVAOCU USLUGA,
* da rukovodi izvršenjem svih usluga.

NARUČILAC se obavezuje:

* da na osnovu dobijenih rezultata u skladu sa Pravilnikom o načinu i rokovima za sprovođenje mjera obezbjeđivanja očuvanja, zaštite i poboljšanja kvaliteta vode za kupanje (“Službeni list Crne Gore”, br. 028/19) izvrši razvrstavanje morskih voda na odlične, dobre, zadovoljavajuće i loše;
* da imenuje ovlašćena lica koja će da prate realizaciju predmetnog Ugovora;
* da u roku od 8 (osam) dana po ispostavljanju fakture za svaki izlazak na teren i dobijanja Izvještaja o rezultatima analiza izvrši plaćanje po istoj.

NARUČILAC zadržava svoja prava raspolaganja dobijenim rezultatima, kao i zadržava isključivo pravo da putem državnih i lokalnih elektronskih i štampanih medija, vrši obavješetenje javnosti o stanju kvaliteta morske vode na javnim kupalištima.

NARUČILAC radi praćenja kvaliteta morske vode i zagađenosti morske sredine obavještava nadležne inspekcijske organe i po zahtjevu dostavlja podatke zainteresovanim institucijama.

NARUČILAC zadržava pravo da prisustvuje i vrši nadzor prilikom uzimanja i analize uzoraka.

**Ugovorna kazna**

Ako DAVALAC USLUGA bez krivice NARUČIOCA ne izvrši ugovorene usluge koji su predmet Ugovora u ugovorenom roku., dužan je NARUČIOCU platiti na ime ugovorene kazne penale 2,0 ‰ (dva promila) od ugovorene cijene ukupnih usluga za svaki dan kašnjenja u izvršenju ugovora. Visina ugovorene kazne ne može preći 5% od ugovorene cijene ugovorenih usluga.

Ugovorne strane su saglasne, da u slučaju neispunjenja ugovornih obaveza, NARUČILAC može zahtijevati ili ispunjenje obaveze ili ugovornu kaznu. NARUČILAC gubi pravo da zahtijeva ispunjenje obaveze ako je zatražio isplatu ugovorne kazne.

U slučaju da DAVALAC USLUGA zadocni są ispunjenjem, NARUČILAC ima pravo da zahtijeva i ispunjenje obaveze i ugovornu kaznu.

NARUČILAC se obavezuje da zahtijeva ugovornu kaznu zbog zadocnjenja ako je primio ispunjenje obaveze, są obavezom, da bez odlaganja obavijesti DAVAOCA USLUGA da zadržava svoje pravo na ugovornu kaznu.

Ako NARUČIOCU nastane šteta veća u iznosu od ugovorenih i obračunatih penala- kazne, DAVALAC USLUGA je dužan da plati NARUČIOCU pored ugovorne kazne (penale) i iznos naknade štete koja prelazi visinu ugovorene kazne, kao i pravo NARUČIOCA je da zahtijeva razliku do potpune naknade štete.

**Raskid ugovora**

Ugovorne strane su saglasne da do raskida Ugovora može doći:

1. U slučaju kada NARUČILAC ustanovi da kvalitet pruženih usluga ili način na koje se pružaju, odstupa od traženog, odnosno ponuđenog kvaliteta iz Ponude DAVAOCA USLUGA;
2. Ukoliko DAVALAC USLUGA ne izvrši ugovorene usluge koji su predmet Ugovora u ugovorenom roku,
3. U slučaju da u toku trajanja ugovora DAVAOCU USLUGA istekne ili ne bude produžen Sertifikat o akreditaciji;
4. Ukoliko NARUČILAC bez opravdanja ne izvrši plaćanje u skladu sa preciziranom dinamikom,

NARUČILAC je dužan da prije raskida Ugovora u pismenoj formi opomene DAVAOCA USLUGA o postojanju razloga za jednostrani raskid ugovora, i ostavi mu rok od 3 do 10 dana za otklanjanje raskidnog razloga.

U slučaju da DAVALAC USLUGA ne otkloni raskidne razloge NARUČILAC će Izjavom u pismenoj formi obavjestiti DAVAOCA USLUGA o raskidu Ugovora i aktivirat će garanciju za dobro izvršenje ugovora.

Ukoliko neizvršavanjem obaveza od strane DAVAOCA USLUGA nastupi šteta po NARUČIOCA, DAVALAC USLUGA će biti dužan da istu nadoknadi.

Ako strane ugovora sporazumno raskinu Ugovor, sporazumom o raskidu Ugovora utvrđuju se međusobna prava i obaveze koje proističu iz raskida Ugovora.

U sporazumnom raskidu ugovora mora biti naznačeno po kom osnovu se Ugovor raskida.

Ugovor se ne može raskinuti zbog neispunjenja neznatnog dijela ugovorene obaveze.

Ugovor o javnoj nabavci tokom njegovog trajanja može da se izmijeni bez sprovođenja novog postupka javne nabavke u skladu sa članom 151 Zakona o javnim nabavkama:

1) radi nabavke dodatnih roba, usluga ili radova, koji su postali neophodni, a koji nijesu bili uključeni u prvobitni ugovor o javnoj nabavci, ako promjena privrednog subjekta sa kojim je zaključen ugovor nije moguća iz ekonomskih ili tehničkih razloga, kao što su zahtjevi kompatibilnosti sa postojećom opremom, uslugama ili radovima nabavljenim u okviru prvobitne nabavke i može da prouzrokuje značajne poteškoće ili znatno povećavanje troškova za naručioca a povećanje vrijednosti ugovora nije veće od 20% vrijednosti prvobitnog ugovora,

2) kada je potreba za izmjenom ugovora nastala zbog okolnosti koje naručilac u vrijeme zaključivanja ugovora nije mogao da predvidi, a izmjenom se ne mijenja priroda ugovora a povećanje vrijednosti ugovora nije veće od 20% vrijednosti prvobitnog ugovora,

3) ako privrednog subjekta nakon restrukturiranja, uključujući preuzimanje, spajanje, kupovinu ili stečaj, zamjenjuje u potpunosti ili djelimično novi pravni sljedbenik, odnosno privredni subjekat, koji ispunjava prvobitno određene uslove zaključenog ugovora o javnoj nabavci, a izmjene su predviđene tenderskom dokumentacijom, pod uslovom da se ne vrše druge bitne izmjene ugovora iz člana 150 stav 2 ovog zakona.

1. **ZAHTJEV ZA POJAŠNJENJE ILI IZMJENU I DOPUNU TENDERSKE DOKUMENTACIJE**

Privredni subjekat može da predloži naručiocu da izmijeni i/ili dopuni tendersku dokumentaciju, u roku od osam dana od dana objavljivanja, odnosno dostavljanja tenderske dokumentacije u skladu sa članom 94 st. 4 i 5 Zakona o javnim nabavkama.

Privredni subjekat ima pravo da pisanim zahtjevom traži od naručioca pojašnjenje tenderske dokumentacije najkasnije deset dana prije isteka roka određenog za dostavljanje ponuda.

Zahtjev se podnosi isključivo u pisanoj formi na adresu naručioca, e-mail-om, telefaxom ili putem ESJN-a.[[2]](#footnote-2)

1. **IZJAVA NARUČIOCA O NEPOSTOJANJU SUKOBA INTERESA**

**Javno preduzeće za upravljanje morskim dobrom Crne Gore**

Broj: 0204-2980/4

Budva, 29.12.2020. god.

U skladu sa članom 43 stav 1 Zakona o javnim nabavkama („Službeni list CG”, br.74/19),

**Izjavljujem**

da u postupku javne nabavke redni broj 48 iz Plana javne nabavke broj: 0204-420/16 od 09.11.2020. godine za nabavku Program praćenja sanitarnog kvaliteta morske vode za kupanje na crnogorskom primorju u sezoni 2021. godinenijesam u sukobu interesa u smislu člana 41 stav 1 tačka 1 Zakona o javnim nabavkama i da ne postoji ekonomski i drugi lični interes koji može uticati na moju nepristrasnost i nezavisnost u ovom postupku javne nabavke.

Ovlašćeno lice naručioca Predrag Jelušić,dipl.ekonomista

 *s.r.*

Službenica za javne nabavke i članica komisije za sprovođenje postupka javne nabavke

Mirjana Radičević, dipl.ing.org.rada

 *s.r.*

Lice koje je učestvovalo u planiranju javne nabavke, rukovodilac Službe za održivi razvoj

Aleksandra Ivanović, dipl.biolog

 s.r

Član komisije za sprovođenje postupka javne nabavke Nemanja Malovrazić, dipl. biolog

 *s.r.*

Član komisije za sprovođenje postupka javne nabavke Jelena Pavićević, dipl.pravnica

  *s.r.*

1. **UPUTSTVO O PRAVNOM SREDSTVU**

Privredni subjekat može da izjavi žalbu protiv ove tenderske dokumentacije Komisiji za zaštitu prava najkasnije deset dana prije dana koji je određen za otvaranje ponuda.

Žalba se izjavljuje preko naručioca neposredno, putem pošte preporučenom pošiljkom sa dostavnicom ili elektronskim putem preko ESJN-a[[3]](#footnote-3). Žalba koja nije podnesena na naprijed predviđeni način biće odbijena kao nedozvoljena.

Podnosilac žalbe je dužan da uz žalbu priloži dokaz o uplati naknade za vođenje postupka u iznosu od 1% od procijenjene vrijednosti javne nabavke, a najviše 20.000,00 eura, na žiro račun Komisije za zaštitu prava broj 530-20240-15 kod NLB Montenegro banke A.D.

Ukoliko je predmet nabavke podijeljen po partijama, a žalba se odnosi samo na određenu/e partiju/e, naknada se plaća u iznosu 1% od procijenjene vrijednosti javne nabavke te/tih partije/a.

Instrukcije za plaćanje naknade za vođenje postupka od strane žalilaca iz inostranstva nalaze se na internet stranici Komisije za zaštitu prava nabavki http://www.kontrola-nabavki.me/.

1. Procijenjena vrijednost se iskazuje bez PDV-a uključujući i sve troškove, nagrade i moguća obnavljanja ugovora na osnovu okvirnog sporazuma. [↑](#footnote-ref-1)
2. Od dana upostavljanja ESJN-a isključivo se dostavlja preko ESJN-a [↑](#footnote-ref-2)
3. Od dana upostavljanja ESJN-a isključivo se dostavlja preko ESJN-a [↑](#footnote-ref-3)